ŠVENČIONIŲ RAJONO SAVIVALDYBĖS TARYBA

SPRENDIMAS

DĖL ŠVENČIONIŲ RAJONO SAVIVALDYBĖS BIUDŽETO LĖŠŲ, GAUTŲ UŽ PARDUOTUS VALSTYBINĖS ŽEMĖS SKLYPUS, NAUDOJIMO IR APSKAITOS TVARKOS APRAŠO PATVIRTINIMO

2017 m. rugpjūčio 31 d. Nr. T-170

Švenčionys

Vadovaudamasi Lietuvos Respublikos vietos savivaldos 16 straipsnio 4 dalimi, Lietuvos Respublikos Vyriausybės 1999 m. kovo 9 d. nutarimo Nr. 260 „Dėl naudojamų kitos paskirties valstybės žemės sklypų pardavimo ir nuomos“ 2.10 papunkčiu, Lietuvos Respublikos Vyriausybės 2005 m. rugsėjo 16 d. nutarimo Nr.1023 „Dėl valstybinės žemės sklypų, priskirtų privatizavimo objektams, pardavimo ir nuomos“ 2.5.3. papunkčiu ir Lietuvos Respublikos Vyriausybės 1999 m. birželio 2 d. nutarimo Nr. 692 „Dėl naujų kitos paskirties valstybinės žemės sklypų pardavimo ir nuomos“ 2.12 papunkčiu, Švenčionių rajono savivaldybės taryba n u s p r e n d ž i a:

1. Patvirtinti Švenčionių rajono savivaldybės biudžeto lėšų, gautų už parduotus valstybinės žemės sklypus, naudojimo ir apskaitos tvarkos aprašą (pridedama).

2. Pripažinti netekusiu galios Švenčionių rajono savivaldybės tarybos 2013 m. gruodžio 19 d. sprendimą Nr. T-195 „Dėl Švenčionių rajono savivaldybės biudžeto lėšų, gautų už parduotus valstybinės žemės sklypus, naudojimo ir apskaitos tvarkos aprašo“ patvirtinimo.

3. Šis sprendimas skelbiamas Teisės aktų registre.

SAVIVALDYBĖS MERAS	RIMANTAS KLIPČIUS

PATVIRTINTA

Švenčionių rajono savivaldybės tarybos

2017 m. rugpjūčio 31 d. sprendimu Nr. T-170

ŠVENČIONIŲ RAJONO SAVIVALDYBĖS BIUDŽETO LĖŠŲ,

GAUTŲ UŽ PARDUOTUS VALSTYBINĖS ŽEMĖS SKLYPUS,

NAUDOJIMO IR APSKAITOS TVARKOS APRAŠAS

I. SKYRIUS

BENDROSIOS NUOSTATOS

1. Švenčionių rajono savivaldybės biudžeto lėšų, gautų už parduotus valstybinės žemės sklypus, naudojimo ir apskaitos tvarkos aprašas (toliau - Tvarkos aprašas) nustato lėšų, gautų už parduotus valstybinės žemės sklypus, naudojimo ir apskaitos tvarką.

2. Šiame Tvarkos apraše vartojamos sąvokos atitinka jų apibrėžimus kituose norminiuose teisės aktuose.

II. SKYRIUS

LĖŠOS UŽ PARDUOTUS VALSTYBINĖS ŽEMĖS SKLYPUS

3. Lėšos už parduotus valstybinės žemės sklypus yra:

3.1. pajamos, gautos už savivaldybės teritorijoje miesto gyvenamosiose vietovėse parduotus naudojamus kitos paskirties valstybinės žemės sklypus;

3.2. pajamos, gautos už savivaldybės teritorijoje parduotus naujus valstybinės žemės sklypus;

3.3. pajamos, gautos už savivaldybės teritorijoje parduotus privatizavimo objektams priskirtus valstybinės žemės sklypus.

III. SKYRIUS

LĖŠŲ UŽ PARDUOTUS VALSTYBINĖS ŽEMĖS SKLYPUS

NAUDOJIMAS

4. Lėšos, gautos už parduotus valstybinės žemės sklypus, naudojamos šioms priemonėms:

4.1. grąžinamų natūra žemės sklypų planams, perduodamų (suteikiamų) nuosavybėn neatlygintinai, parduodamų ar išnuomojamų žemės sklypų detaliesiems planams, žemės valdos projektams, žemės sklypų planams su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje rengti, už išnuomojamų savivaldybės patikėjimo teise valdomų valstybinės žemės sklypų individualų vertinimą, valstybinės žemės sklypų įregistravimą Nekilnojamojo turto registre sumokėti;

4.2. jeigu mokėti už šio Tvarkos aprašo 4.1. papunktyje nurodytus atitinkamus darbus ir paslaugas neprireikia, šios lėšos naudojamos inžinerinei infrastruktūrai plėtoti ir renovuoti.

IV. SKYRIUS

LĖŠŲ IŠ VALSTYBINĖS ŽEMĖS SKLYPŲ PARDAVIMO

PLANAVIMAS, APSKAITA IR KONTROLĖ

5. Lėšų poreikį šio Tvarkos aprašo 4.1 punktuose nurodytiems darbams ir paslaugoms nustato savivaldybės administracijos Teritorijų planavimo ir architektūros skyrius, atsižvelgiant į Nacionalinės žemės tarnybos teritorinio padalinio savivaldybei teikiamus duomenis apie numatomus grąžinti natūra, perduoti (suteikti) nuosavybėn neatlygintinai, parduoti ar išnuomoti žemės sklypus. Nustatytas lėšų poreikis teikiamas savivaldybės administracijos Buhalterinės apskaitos skyriui savivaldybės biudžeto projekto rengimo nustatyta tvarka ir terminais.

6. Pajamos už parduotus valstybinės žemės sklypus ir asignavimai iš valstybinės žemės sklypų pardavimo savivaldybės tarybos sprendimu tvirtinami kartu su atitinkamų metų savivaldybės biudžetu.

7. Patvirtinus savivaldybės biudžetą, savivaldybės administracijos asignavimai, skirti pirminės paskirties darbams ir paslaugoms bei inžinerinei infrastruktūrai plėtoti ir renovuoti, planuojami ir naudojami pagal atskirą programų sąmatą.

8. Lėšų, gautų už parduotus valstybinės žemės sklypus, apskaitai atskirti nuo kitos savivaldybės lėšų apskaitos Finansų valdymo ir apskaitos sistemoje suteikiamas atskiras finansavimo lėšų šaltinio kodas.

9. Lėšos, gautos už parduotus valstybinės žemės sklypus, kaupiamos ir apskaitomos atskiroje savivaldybės iždo sąskaitoje.

10. Lėšas už parduotus valstybinės žemės sklypus sudaro einamaisiais metais lėšos, gautos už parduotus valstybinės žemės sklypus, ir lėšų už parduotus valstybinės žemės sklypus likutis metų pradžioje.

11. Jeigu lėšos už parduotus valstybinės žemės sklypus gaunamos kitoje savivaldybės iždo sąskaitoje, jos pervedamos į sąskaitą, skirtą lėšoms, gautoms už parduotus valstybinės žemės sklypus, kaupti.

12. Einamaisiais metais nepanaudotų lėšų už parduotus valstybinės žemės sklypus likutį savivaldybės administracijos Buhalterinės apskaitos skyrius iki metų pabaigos grąžina į savivaldybės iždo sąskaitą, skirtą lėšoms, gautoms už parduotus valstybinės žemės sklypus, kaupti.

13. Lėšų, gautų už parduotus valstybinės žemės sklypus, apskaitą tvarko savivaldybės administracijos Finansų skyrius. Asignavimų iš gautų valstybinės žemės sklypų pardavimo apskaitą tvarko savivaldybės administracijos Buhalterinės apskaitos skyrius.

14. Savivaldybės administracijos Buhalterinės apskaitos skyrius rengia finansavimo paraiškas lėšoms gauti ir teikia jas savivaldybės administracijos Finansų skyriui.

15. Lėšų, gautų už parduotus valstybinės žemės sklypus, panaudojimo kontrolę vykdo kontrolės institucijos teisės aktų nustatyta tvarka.

V. SKYRIUS

BAIGIAMOSIOS NUOSTATOS

16. Savivaldybės administracijos Finansų skyrius atsako už teisingą lėšų, gautų už parduotus valstybinės žemės sklypus, apskaitos tvarkymą.

17. Savivaldybės administracijos padaliniai, užsakantys ar vykdantys šio Tvarkos aprašo 4 punkte numatytas priemones, atsako už teisingą programų sąmatų sudarymą ir vykdymą, neviršijant patvirtintų asignavimų sumų bei už efektyvų skirtų asignavimų, atitinkančių šio Tvarkos aprašo 4 punkte nustatytas priemones, naudojimą.

18. Šį Tvarkos aprašą tvirtina ir keičia savivaldybės taryba.

_______________________________